72. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 1014 της 13/20 Μαϊου 1980 (ΦΕΚ  Β’ 487) Περί καθορισμού ωρών εργασίας προσωπικού Νοσηλευτικών Ιδρυμάτων Ν.Δ. 2592/53 και των Σχολών τους. ΄Εχοντας υπόψη: 1.Τις διατάξεις του άρθρ. 16 του Νόμ. 3941/59 «περί οργανώσεως του αντικαρκινικού αγώνος» (ΦΕΚ Α’ 39), με τις οποίες εξουσιοδοτούμαστε να καθορίσουμε με απόφασή μας τις ώρες εργασίας του προσωπικού των Νοσηλευτικών Ιδρυμάτων Ν.Δ. 2592/53. 2.Τις διατάξεις του άρθρ. 3, παρ. 1 του Ν.Δ. 123/1975 «περί ρυθμίσεως θεμάτων ιατρικού Προσωπικού Νοσηλευτικών Ιδρυμάτων κ.λ.π.» (ΦΕΚ Α’/172). 3.Τις διατάξεις του άρθρ. 12 του Νόμ. 828/78 «περί μονιμοποιήσεως ιατρικού Προσωπικού Αγροτικών Ιατρείων κ.λ.π.» (ΦΕΚ Α/202). 4.Την Α62/155/7634/7.5.80 απόφαση του Υπουργού Προεδρίας της Κυβερνήσεως. 5.Τις συνθήκες λειτουργίας των Νοσηλευτικών Ιδρυμάτων Ν.Δ. 2592/53 και την ανάγκη για την εξασφάλιση της ομαλής λειτουργίας τους επί 24ώρου βάσεως, αποφασίζουμε: Καθορίζουμε τις ώρες εργασίας: α)Από 16 Μαϊου μέχρι 15 Οκτωβρίου (θερινή περίοδος) και β)από 16 Οκτωβρίου μέχρι 15 Μαϊου (χειμερινή περίοδος) του προσωπικού των Νοσηλευτικών Ιδρυμάτων Ν.Δ. 2592/53 και των Σχολών τους, ως εξής: Ι.Προσωπικό Νοσηλευτικών Ιδρυμάτων Ν.Δ. 2592/53. 1.Μόνιμο Προσωπικό: α)Διοικητικό προσωπικό, φαρμακοποιοί, βοηθοί φαρμακείου, ψυχολόγοι, κοινωνικοί λειτουργοί, επισκέπτριες αδελφές, διαιτολόγοι-οικονόμοι, φυσικοθεραπευτές, απασχολησιοθεραπευτές, παρασκευαστές, ορθοπτιστές, τεχνικό προσωπικό και βοηθητικό προσωπικό (οδηγοί ασθενοφόρων αυτοκινήτων, τηλεφωνητές, κλητήρες θυρωροί, φύλακες ασφαλείας κ.λ.π.): Θερινή περίοδος: εξ ώρες, από 07.30-13.30. Χειμερινή περίοδος:6 ½ ώρες, από 7.30-14.00. β)Νοσηλευτικό προσωπικό (νοσοκόμες τριετούς, μονοετούς φοιτήσεως και πρακτικές, μαίες, άρρενες νοσοκόμοι, τραυματιοφορείς και φύλακες ασθενών): Θερινή περίοδος, έξι ώρες.   (Μετά τη σελ. 158, 37) Σελ. 158, 39 Τεύχος 737- Σελ. 107 Προσωπικό Νοσηλευτικών Ιδρυμάτων 34.Β.β.71-72 Χειμερινή περίοδος:6 ½ ώρες. γ)Εμφανιστές-Χειριστές ακτινολογικών μηχανημάτων, παρασκευαστές ραδιοϊσοτόπων και λοιπό προσωπικό που αποδεδειγμένα εργάζεται στα Εργαστήρια αυτά: Θερινή περίοδος:5 ½ ώρες, από 08.00-13.30. Χειμερινή περίοδος:5 ½ ώρες, από 8.30-14.00. Οι ανωτέρω κατηγορίες προσωπικού μπορούν να εργάζονται σε εναλασσόμενες βάρδιες για να καλύπτονται οι λειτουργικές ανάγκες στο 24ωρο. Ο αριθμός των υπαλλήλων που θα συμμετέχει σε κάθε βάρδια καθώς και οι ώρες που θα προσφέρουν τις υπηρεσίες τους θα καθορίζεται με απόφαση του Διοικητικού Διευθυντού ανάλογα με τις ανάγκες του ιδρύματος και μετά από σχετική εισήγηση των προϊσταμένων των Τμημάτων ή της διευθυνούσης αδελφής προκειμένου για το νοσηλευτικό προσωπικό. 2.Προσωπικό με σχέση εργασίας ιδιωτικού δικαίου. Το προσωπικό αυτό θα εργάζεται τις ώρες εργασίας που προβλέπονται από τις διατάξεις της Εργατικής Νομοθεσίας, την Εθνική Γενική Συλλογική Σύμβαση Εργασίας ή τις αποφάσεις των Διαιτητικών Δικαστηρίων. Οι ώρες εργασίας του προσωπικού αυτού θα κλιμακώνονται μέσα στο 24ωρο, ανάλογα με τις ανάγκες κάθε ιδρύματος με απόφαση του Διοικητικού Διευθυντού. 3.Ιατρικό Προσωπικό: α)Διευθυντές Κλινικών, τμημάτων, ιατρείων και εργαστηρίων: Θερινή περίοδος:3 ½ ώρες, από 09.00-12.30. Χειμερινή περίοδος:3 ½ ώρες, από 9.30-13.00. β)Επιμελητές κλινικών, τμημάτων, ιατρείων και εργαστηρίων: Θερινή περίοδος:5 ώρες, από 08.30-13.30. Χειμερινή περίοδος:5 ώρες, από 09.00-14.00. γ)Βοηθοί ιατροί (ειδικευμένοι, ειδικευόμενοι, ανειδίκευτοι): Θερινή περίοδος:5 ½ ώρες, από 08.00-13.30. Χειμερινή περίοδος:5 ½ ώρες, από 8.30-14.00. 4.Βιοχημικοί, Φυσικοί και Χημικοί: Εάν ασκούν καθήκοντα Διευθυντών ή Επιμελητών Εργαστηρίων ή κατέχουν θέσεις με βαθμούς αντίστοιχους προς τους βαθμούς των Διευθυντών ή Επιμελητών ιατρών εργαστηρίων, ακολουθούν το ίδιο με αυτούς ωράριο εργασίας. Διαφορετικά ακολουθούν το ωράριο εργασίας των βοηθών ιατρών. ΙΙ.Προσωπικό Σχολών Υγειονομικού Δυναμικού Νοσηλευτικών Ιδρυμάτων Ν.Δ. 2592/53 (Αδελφών νοσοκόμων, νοσοκόμων και επισκεπτριών αδελφών, μαιών, βοηθών νοσοκόμων και φυσικοθεραπείας). 1.Διοικητικό, διοικητικό-εκπαιδευτικό, διδακτικό ή εκπαιδευτικό προσωπικό έξι ώρες από 07.00-13.00. Σελ. 158, 40 Τεύχος 737- Σελ. 108  Το ωράριο αυτό μπορεί να κλιμακωθεί στο 24ωρο με απόφαση του Διοικητικού Συμβουλίου, εφόσον αυτό επιβάλλεται για την απρόσκοπτη λειτουργία της Σχολής. 2.Προσωπικό επί συμβάσει αορίστου διαρκείας και λοιπό προσωπικό.  Θα εργάζεται τις ώρες εργασίας που προβλέπονται απο τις διατάξεις της Εργατικής Νομοθεσίας, την Εθνική Γενική Συλλογική Σύμβαση Εργασίας, τις αποφάσεις Διοικήσεως κ.λ.π. Οι ώρες εργασίας θα κλιμακώνονται το 24ωρο με απόφαση του Διοικητικού Συμβουλίου ανάλογα με τις λειτουργικές ανάγκες της Σχολής. ΙΙΙ.Μείωση ωρών εργασίας για τις μητέρες παιδιών (με σχέση Εργασίας δημοσίου ή ιδιωτικού δικαίου). α)Θερινή περίοδος: 1.Μητέρες που έχουν παιδιά ηλικίας μέχρι δύο χρονών θα εργάζονται 2 ώρες λιγότερο, αν το κανονικό τους ωράριο εργασίας είναι 6 ώρες ή περισσότερες και 1 ½, 1, ή ½ ώρα λιγότερο, αν αυτό είναι αντίστοιχα 5½, 5 ή 4 ½ ώρες. Στις περιπτώσεις που το κανονικό ωράριο είναι 4 ώρες ή λιγότερες, οι μητέρες αυτές θα εργάζονται κανονικά το ωράριό τους χωρίς καμιά μείωση. 2.Μητέρες που έχουν παιδιά ηλικίας από δύο μέχρι τεσσάρων χρονών θα εργάζονται 1 ώρα λιγότερο, αν το κανονικό τους ωράριο είναι 6 ώρες ή περισσότερες και ½ ώρα λιγότερο, αν αυτό είναι 5 ½ ώρες. Στις περιπτώσεις που το κανονικό ωράριο είναι 5 ώρες ή λιγότερες, οι μητέρες αυτές θα εργάζονται κανονικά το ωράριό τους, χωρίς καμία μείωση. β)Χειμερινή περίοδος: 1.Μητέρες που έχουν παιδιά ηλικίας μέχρι δύο χρονών θα εργάζονται 2 ώρες λιγότερο, αν το κανονικό τους ωράριο εργασίας είναι 6 ½  ώρες ή περισσότερες και 1 ½, 1 ή ½ ώρα λιγότερο, αν αυτό είναι αντίστοιχα 6, 5 ½, ή 5 ώρες. Στις περιπτώσεις που το κανονικό ωράριο είναι 4 ½ ώρες ή λιγότερες, οι μητέρες αυτές θα εργάζονται κανονικά το ωράριό τους, χωρίς καμιά μείωση. 2.Μητέρες που έχουν παιδιά ηλικίας από δύο μέχρι τεσσάρων χρονών θα εργάζονται 1 ώρα λιγότερο, αν το κανονικό τους ωράριο είναι 6 ½ ώρες ή περισσότερες και ½ ώρα λιγότερο, αν αυτό είναι 6 ώρες. Στις περιπτώσεις που το κανονικό ωράριο είναι 5 ½ ώρες ή λιγότερες, οι μητέρες αυτές θα εργάζονται κανονικά το ωράριό τους, χωρίς καμιά μείωση. Η απόφαση αυτή, που ισχύει από 16 Μαϊου 1980 μέχρι να τροποποιηθεί, να δημοσιευθεί στην Εφημερίδα της Κυβερνήσεως. 34.Β.β.72 Προσωπικό Νοσηλευτικών Ιδρυμάτων 